Under registreringen ble det tatt 2 prøvestikk, hvor 1 var funnførende. Ved forundersøkelsen ble det tatt ytterligere 9 prøvestikk. Alle disse var funnførende. Lokaliteten er avgrenset av bart berg og lave bergknauser i N, S og V(?). Det er kun i Ø, ned mot Ljøsebukt at lokaliteten ikke er avgrenset. Lokaliteten er en boplass fra eldre steinalder, med et funnareal på omlag 220 m2. Nesten alle funnene er vannrullete.
Utgraving 2024:
Lokaliteten ble avtorvet med maskin. Det ble påvist mellommesolittiske funn i transgredert kontekst i bunn. Over det ble det funnet kulturlag fra førromersk jernalder, tolket som mulig tilknyttet produksjon av tranolje på grunn av store mengder trekull og varmepåvirket stein, samt forsteinet organisk materiale og noe bein. Funn av flatretusjerte spisser. Utvalgte deler av kulturlaget ble undersøkt ved mekanisk-stratigrafisk rutegraving. Strukturer ble snittet og dokumentert.

15,5 m2 ble torvet av for hånd og gravd i kvadranter på 50x50 cm. Bunn av stratigravisk lag 2 og hele lag 3 ble gravd i mekaniske sjikt på 5 cm. Store deler av avtorvet felt ble gravd til grunnfjell. All utgravd jordmasse ble vannsåldet i netting med 4x4 mm maskevidde. Følgende stratigrafiske lag ble avdekt: Lag 1 - Brun torv, opp til 20 cm tykt, Lag 2 - Gråsvart, fint sandholdig humus opp til 20 cm tykt. Laget var funnførende mot bunnen, Lag 3 - Gulgrå sand og grus. Laget var funnførende. Lok. 1 omfatter et 11 m2 stort funnareal der det er avdekt to aktivitetsområder (A og B). Funnene er fordelt på to naturdannede jordlag i en dybde på opptil 15 cm. Det er ikke spor av kulturlagsakkumulasjon eller flere bosetningsfaser. Funnmaterialet er homogent sammensatt, samtidig som fordelingen varierer horisontalt. En del funn lå konsentrert i groper i grunnfjellet, slik at det har funnet sted en viss horisontal og vertikal forskyvning. Konteksten vurderes som god. Lokaliteten dateres typologisk til tidligneolitikum på grunnlag av dominans av rhyolitt i avslagsmaterialet, tangespisser i flint og rhyolitt, samt at en av kjernene i rhyolitt har en tilnærmet sylindrisk form. Funnområdet på lokaliteten ligger mellom 11 og 12 moh, og er defor yngre enn 5200 år før nåtid. Frigitt etter at undersøkelsen var avsluttet.

Lokaliteten ligger på en steinete strandvoll dekket av myrjord, og er ca. 14x23 m i største utstrekning. I funnførende område skrår strandvollen med en høydeforskjell på 1,5 m. Omlag 390 m2 ble avdekket med maskin og 18 m2 ble gravd, fordelt på 47 prøvestikk og 6 hele m2. Torven var homogen og uten funn og ble fjernet med maskin. Lokaliteten ble undersøkt med prøvestikk på 50x50 cm lagt med to meters mellomrom langs x- og y-aksen. Rutene ble gravd til under funnførende nivå og i 5 cm lag. Alle masser ble vannsåldet i 4x4 mm netting. Følgende stratigrafiske lag ble avdekt: Lag 1 - Brun torv, myrjord opp til 20 cm tykt, Lag 2 - Brun, grov, tettpakket sand og grus. Stratigrafien var ensartet fra bunn til topp i prøvestikkene, og det er ikke mulig å skille ut ulike faser på grunnlag av endring i jordlag. De fleste funn av kvarts er gjort i overflaten av strandvollen og ned til 15-20 cm dybde (lag 3-4). Lokaliteten gav få funn. Slått og vannrullet flint ble funnet fra overflaten og ned til lag 9, og ikke-vannrullet flint ned til gravningslag 5 (25 cm dypt). Lokalitet 3 dateres typologisk til mellomneolitikum. Funnområdet dekker et areal på ca. 100 m2. Jordbunnsforholdene var tildels vanskelige med tettpakket, hard sand og grus. Funnene lå ned til 15 til 25 cm under overflaten, noe som antyder vertikal bevegelse i jordsmonnet. Funnkonteksten ble vurdert som usikker. Frigitt etter avsluttet undersøkelse.

60 m2 ble avtorvet maskinelt og for hånd. 22 m2 ble deretter gravd ut i tre 5 cm mekaninske gravningslag der de nederste 5 cm av stratigrafisk lag 1 var gravningslag 1 og de øverste 10 cm av stratigrafisk lag 2 var gravningslag 2 og 3. Funnområdet ble gravd i kvadranter på 50x50 cm og jordmassen ble vannsåldet i netting med 4x4 mm maskevidde. Følgende stratigrafiske lag ble avdekt: Lag 1 - Brun torv, opp til 60 cm tykt, Lag 2 - Gulgrå, lys sand og grus med pakning av store stein. Bunn av lag 1 og øvre del av lag 2 var funnførende med en funnhorisont på ca. 15 cm. Funnene lå fordelt over ca. 28 m2, men svært spredt. 20 gravningsenheter, dvs. 5 m2 var funnførende. Lokaliteten har et svært lavt antall funn sammenlignet med de fleste andre lokaliteter. Funnfordelingen viserto små funnkonsentrasjoner. Det er ikke påvist redskaper, kun avslag, kjernefragment og kjerner. Den tette pakningen med stein sammen med en finkornet, humusholdig, fuktig jordmasse gjorde undersøkelsesforholdene svært vanskelige. Lokaliteten vurderes å ha en usikker funnkontekst. Det lave antallet funn og størrelsen på funnområdet antyder samtidig at dette er spor av enfaset bruk av lokaliteten. Funnmaterialet inneholder ingen daterende typologiske element. På grunn av forekomst av råstoffene rhyolitt og mylonitt antydes en datering til yngre steinalder. Det lave antallet avslag av rhyolitt sammenlignet med større mengder flint og kvarts antyder en datering til mellomneolitikum. Funnområdet ligger mellom 10-10,5 m.o.h. som tilsvarer en datering yngre enn 4700 år før nåtid.

I overkant av 150 m2 ble avtorvet naskinelt og for hånd. 123 m2 funnførende gravningsenheter på 50x50 cm ble utgravd. Lokaliteten er gravd i opptil tre mekaniske lag på 5 cm. Mekanisk lag 1 tilsvarer en til to cm av bunnen av torven og øvre del av sandlaget (stratigrafisk lag 2). Mekanisk lag 2 og 3 er 5 cm sjikt i lag 2. All utgravd masse ble vannsåldet. Følgende stratigrafiske lag ble avdekt: Lag 1 - Brun og svart torv, opp til 40 cm tykt. Lag 2 - Gråsvart, brun, torvblandet sand med spredte trekullbiter og noe skjørbrent stein, opp til 20 cm tykt. Over store deler av flaten, og spesielt i sørlige og sørøstre delen, var det mye pimpstein i sedimentene. Laget var funnførende. Lag 2B - Svart, litt sand- og trekullblandet torv, 5-10 cm tykt. Laget var funnførende. Lag 3 - Brun sand med jevnfordelte og rundete sandkorn. Lag 4 - Grønn, kompakt finsand med rundet stein. Av strukturer ble det avdekket en ryddet flate, ildsteder, en steinrekke mellom ildstedene og områder med skjørbrent stein. Lok. 5 omfatter et samlet funnareal på 150 m2, der det er avdekket to bosetningsfaser - en tidligmesolittisk og en tidligneolittisk. De tidligneolittiske funnene knyttes til ildstedene og rekken av store stein ved disse, samt avfallsområdene med skjørbrent stein som er avdekket i midtre og nordre del av utgravningsfeltet. Konteksten vurderes å være god for de tidligneolittiske funnene; de eldre er sannsynligvis forstyrret av seinere aktivitet på stedet. Området ble frigitt etter avsluttet undersøkelse.

Et felt på 27,5 m2 ble avtorvet for hånd, og medregnet prøvestikk ble det undersøkt et areal på 31,25 m2. Lokaliteten ble undersøkt ved å grave en tre meter bred sjakt i gravningsenheter på 50x50 cm i 5 cm mekaniske gravningslag gjennom den sentrale delen av lokaliteten. Fire stratigrafiske lag ble definert (A-D). 5 cm gravningslag ble benevnt A1, A2, osv innenfor de stratigrafiske lagene. Overgangen mellom de stratigrafiske lagene ble definert innenfor 5 cm lagene, slik at enkelte nivå er betegnet med to bokstaver, eks. B4C1. I en del gravningsenheter var det vanskelig å skille mellom lag B og C. Følgende stratigrafiske lag ble avdekt: Lag A - Brun, torvblandet sand med torv på toppen, mellom 30 til 40 cm tykt. Laget er funnførende. Lag B - Brun, mørkebrun lett torvblandet og lett trekullblandet sand, mye forvitret, kantet stein, en del skjørbrent stein. Laget varierer i tykkelse fra 10 til 20 cm og er funnførende. Lag C - Svart, mørkebrun, fet sand- og trekullblandet torv og en del kantet forvitret stein. Laget varierer i tykkelse fra 20 til 30 cm, og er funnførende. Lag D - Svart, mørkebrun, torvblandet grus med godt rundede sand og gruspartikler. Av strukturer ble det avdekket et stolpehull (20 cm i diameter) og et ildsted. Funn fra gravningsenhetene definert som tilhørende lag C karakteriseres av bipolare kjerner og flekketekninkk med innslag av tre plattformkjerner, en del retusjerte avslag og flekker og et slipeplatefragment. Råstoffbruken domineres av kvarts og flint. Funnene dateres typologisk til senmesolitikum. Funn fra gravningsenhetene definert som tilhørende lag B karakteriseres av bipolare kjerner, noen få regelmessige mikroflekker, en slipt trinnøks, en tangepil av rhyolitt samt to fiskesøkker av kleber. Råstoffbruken domineres av flint, kvarts, kvartsitt og med et lite innslag av rhyolitt og skifer. Funnmaterialet består tilsynelatende av en blanding av senmesolittiske og neolittiske element. Funnområdet for hele lokaliteten og alle fasene beregnes til ca. 140 m2. Det er undersøkt omlag 20% av funnområdet. Flere bosetningsfaser innenfor et lite areal under bergoverhenget har resultert i en vanskelig stratigrafi og usikker kontekst. Lokaliteten ble frigitt etter undersøkelsen.

Lokaliteten er udersøkt ved prøvestikkserie. Det ble tatt 17 50x50 cm prøvestikk med en meters mellomrom. I tillegg ble et felt på 4,5 m2 gravd ut i kvadranter på 50x50 cm og i 5 cm mekaniske gravningslag. Til sammen er det undersøkt 8,75 m2. De utgravde jordmassene er vannsåldet. Følgende stratigrafiske lag ble avdekket: Lag 1 - Brun torv, opp til 35 cm tykt. Lag 2 - Gråbrun sand, opp til 15 cm tykt. Laget var funnførende. Lag 3 - Gulgrå, gråbrun sand. Lok. 12 omfatter et funnområde på omlag 10 m2. Terrenget skrår markert mot øst ned mot Kollsnesvatnet, og det er sannsynlig at det har funnet sted både horisontal og vertikal forskyvning av funnene. Funnkonteksten ble vurdert som usikker, noe som gjorde at lokaliteten ble nedprioritert og ikke nærmere undersøkt. Funnmaterialet inneholder få daterbare element, men funn av et avslag av rhyolitt antyder en datering til yngre steinalder. Kombinasjonen med mest flint, litt kvarts og et lite innslag av rhyolitt antyder mellomneolitikum. Lokaliteten ligger mellom 12,8 til 13,7 m.o.h., som ligger over Tapestransgresjonens høyeste nivå på 11-12 m.o.h. Det er derfor vanskelig å antyde en datering på grunnlag av strandlinjekurven. Lokaliteten ble frigitt etter at undersøkelsen var avsluttet.

Fornminne: Gammetuft, ikke oppmålt. Nest sydligst av en samling på 5 gammetuftlokaliteter som strekker seg NNV-SSØ i en nesten rett linje (3585 P 6, X2, 3, 4, 6). Påvist av Aage Pedersen og sønn.
4.2 (Samisk kulturminne fra år 1917 eller eldre)

Lokaliteten ble undersøkt ved prøvestikkserie. Det ble tatt 21 50x50 cm prøvestikk, til sammen 5,25 m2. Kulturlagsområdet (lag 2) beregnes til å være omlag 30,35 m2 stort. Prøvestikkene ble gravd i 5 cm mekaniske lag, der de 5 nederste cm av torven var første gravningslag. De utgravde jordmassene ble vannsåldet. Følgende stratigrafiske lag ble avdekket: Lag 1 - Brun torv, opp til 20 cm tykt. Lag 2 - Svart humus og trekullblandet sand, en del skjørbrent stein (opp til 10 cm tykt). Lag 3 - Gulgrå sand og grus, opp til 10 cm tykt. Lag 2 dekket noe ujevnt en flate på 4x11 m. Funnkonteksten ble til tross for det markerte vannsiget vurdert som relativt god. De tre avslagene er ikke tilstrekkelige til å datere lokaliteten typologisk. Lokaliteten ligger på mellom 7,0 til 7,4 m.o.h., noe som antyder en datering yngre enn 4000 år før nåtid. Lokaliteten ble frigitt etter avsluttet undersøkelse.

I overkant av 20 m2 ble avtorvet med maskin og håndkraft. Funnførende lag ble deretter gravd i 50 x 50 cm store kvadranter i 5-10 cm mekaninske sjikt. Stratigrafisk lag 1 ble fjernet ved avtorving. Stratigrafisk lag 2 og 3 ble gravd i to mekaniske sjikt på 5 cm og et tredje lag med 5 til 15 cm dybde til gjeldende kvadrant var funntom. Deler av feltet ble gravd ned til berg. Jordmassen ble vannsåldet. Følgende stratigrafiske lag ble avdekket: Lag 1 - Brun torv, opp til 27 cm. Lag 2 - Mørk brun, torvblandet sand med spredte kullbiter, 4-9 cm tykt. Laget var funnførende. Lag 3 - Brungrå grus med innslag av finere sand, også organiske innslag og spredte trekullbiter, 5-10 cm tykt. Laget var funnførende. Det ble påvist følgende strukturer på lokaliteten: ryddet flate, trekullkonstentrasjon og samling av skjørbrent stein. På lok. 14 har funnene en distinkt utbredelse innenfor en avgrenset og ryddet bosetningsflate, samtidig som det er homogent sammensatt typologisk og dateres til tidligmesolitikum. Det er ikke påvist spor av yngre forstyrrelse av lokaliteten. Funnkonteksten vurderes som svært god. Lokaliteten er frigitt etter endt undersøkelse.